এয়ার ইন্ডিয়া এক্সপ্রেস ফ্লাইট ১৩৪৪

এয়ার ইন্ডিয়া এক্সপ্রেস ফ্লাইট ১৩৪৪ ছিল দুবাই আন্তর্জাতিক বিমানবন্দর থেকে ভারতের কেরালা অঙ্গরাজ্যের কোজিকোড শহরের কালিকট আন্তর্জাতিক বিমানবন্দর পর্যন্ত একটি নির্ধারিত উড়ান। ২০২০ সালের ৭ আগস্ট, উড়ানটি পরিচালনাকারী বোয়িং ৭৩৭-৮এনজি রানওয়ে ছেড়ে যাওয়ার পরে বিধ্বস্ত হয়। বিমানটি রানওয়ে ছেড়ে যাওয়ার পরে রানওয়ের শেষে একটি উপত্যকার মধ্যে পড়ে দুই টুকরো হয়ে যায়। বিমানটিতে আরোহী ১৮৪ জন যাত্রী এবং ছয় জন কর্মী (মোট ১৯০ জন যাত্রীবাহী) মধ্যে একজন বিমানচালক এবং ১৫ জন যাত্রী নিহত হয়।

বিমান এবং কর্মী 
বিমান নিবন্ধকরণ ভিটি-এএক্সএইচ এবং প্রস্তুতকারকের ক্রমিক সংখ্যা ৩৬৩২৩, লাইন সংখ্যা ২১০৮ এর সাথে বোয়িং ৭৩৭-৮এনজি বিমান দুর্ঘটনায় জড়িত। এটি প্রথম ১৫ নভেম্বর ২০০৬ সালে উড়েছিল।

দুর্ঘটনায় শিকার 
মোট ১৮৪ জন যাত্রী, চারটি কেবিন ক্রু এবং দুটি ককপিট ক্রু ছিলেন। দুর্ঘটনায় ১৮ জন মারা যায় (১৬ জন যাত্রী এবং ২ জন পাইলট) এবং ১০০ জনেরও বেশি লোক আহত হয়।

পরবর্তী অবস্থা

উদ্ধার 
ঘটনার পরে, করিপুর গ্রামের আশেপাশের স্থানীয়রা বিমানে আটকা পড়ে থাকা ব্যক্তিদের উদ্ধার করতে তৎক্ষণাৎ ঘটনা স্থলে পৌঁছে যায়, তারপরে বিমানবন্দরের পরিধি পাহারায় নিযুক্ত ৪০ জন কেন্দ্রীয় সুরক্ষা বাহিনীর (সিআইএসএফ) কর্মী, কুইক রিঅ্যাকশন টিম এবং প্রধান বিমানবন্দর সুরক্ষা কর্মকর্তা। কাছাকাছি থাকা সিআইএসএফ সদস্যদের পরিবারের সদস্যরাও এতে যোগ দেয়। প্রাথমিক উদ্ধার অভিযানের জন্য পুলিশ ও দমকল বাহিনীও মোতায়েন করা হয়। সমস্ত যাত্রীদের প্রায় তিন ঘণ্টার মধ্যে ঘটনাস্থল থেকে স্থানান্তরিত করে কোঝিকোড় এবং মালাপ্পুর জেলার বিভিন্ন হাসপাতালে নিয়ে যাওয়া হয়। আপৎকালীন প্রতিক্রিয়া দল, গো টিম এবং এয়ার ইন্ডিয়ার বিশেষ সহায়তাকারী দল ('এয়ারলস অফ এয়ার ইন্ডিয়া' নামেও পরিচিত) কোচি, মুম্বই ও দিল্লি থেকে দুর্ঘটনার জায়গায় প্রেরণ করা হয়।

তদন্ত 
নাগরিক বিমান পরিবহন অধিদফতর, বিমান দুর্ঘটনা তদন্ত ব্যুরো এবং উড়ান সুরক্ষা বিভাগ দুর্ঘটনার তদন্তের জন্য পৌঁছায়। ককপিট ভয়েস রেকর্ডার (সিভিআর) এবং ফ্লাইট ডেটা রেকর্ডার (এফডিআর) পরের দিন উদ্ধার করা হয় এবং বিশ্লেষণের জন্য দিল্লিতে প্রেরণ করা হয়।

প্রাথমিক অনুসন্ধানে সূচিত হয় যে অবতরণের সময়, অনুকূল বাতাস (টেলউইন্ড) প্রায় ৯ নট (১৭ কিমি/ঘণ্টা) ছিল। রানওয়ে ১০ এর পৃষ্ঠের উপরে প্রায় ৪৫০ ফুট (১৪০ মিটার) উচ্চতায় বিমানটি ১৭৬ নট (৩২৬ কিমি/ঘণ্টা) গতিতে ছিল, যা খারাপ আবহাওয়ার কারণে সংক্ষিপ্ত রানওয়েতে অবতরণের জন্য আদর্শ হিসাবে বিবেচিত হয় না। বেসামরিক বিমান পরিবহন মন্ত্রী, হরদীপ পুরী, ৮ আগস্ট কোঝিকোড়ে এক সংবাদ সম্মেলনে আরও বলেন যে “একটি বিকল্প বিমানবন্দরে উড়ে যাওয়ার জন্য বিমানের বোর্ডে পর্যাপ্ত পরিমাণ জ্বালানি ছিল”।

ক্ষতিপূরণ 
ভারত সরকার এবং কেরল সরকার, প্রত্যেকে ১২ বছরের বেশি বয়সী নিহতদের পরিবারের জন্য ১০ লক্ষ টাকা ($১৪,০০০ বা €১৩,০০০), ১২ বছরের কম বয়সী নিহতদের জন্য ৫ লক্ষ টাকা ($৭,০০০ বা €৬,৫০০), গুরুতর আহতদের জন্য ২ লক্ষ টাকা ($২,৮০০ বা €২,৬০০) এবং কম আহত হয়েছেন তাদের জন্য ৫০,০০০ টাকা ($৭০০ বা €৬৫০) অন্তর্বর্তী ক্ষতিপূরণ হিসাবে ঘোষণা করে। আহতদের চিকিৎসা ব্যয় রাজ্য সরকার বহন করবে বলেও ঘোষণা করা হয়।

কোভিড-১৯ সংক্রমণ 
দুর্ঘটনার পরে হাসপাতালে পৌঁছানো জীবিত যাত্রীদের কোভিড-১৯ এর পরীক্ষায় জানা যায়, তাঁদের মধ্যে দু'জন করোনায় আক্রান্ত। অন্যান্য যাত্রী ও উদ্ধারকর্মীদের মধ্যে কোভিড-১৯ ছড়িয়ে পড়েছে কি না তা যাচাই করতে, কেন্দ্রীয় শিল্প সুরক্ষা বাহিনী এবং কেরলের স্বাস্থ্য বিভাগ তাদের কর্মী ও বিমানটিতে থাকা অন্যান্য যাত্রীদের কোভিড-১৯ এর পরীক্ষা এবং কোয়ারানটাইন চালিয়ে যেতে বলে।

টীকা

তথ্যসূত্র 

২০২০-এ ভারতে বিপর্যয়
ভারতে বিমান দুর্ঘটনা ও অঘটন
ভারতে কোভিড-১৯ বৈশ্বিক মহামারি
এয়ার ইন্ডিয়ার দুর্ঘটনা ও অঘটন